Antoni Tàpies i Puig

context: El 1994 Tàpies rebé l'encàrrec per la Universitat Pompeu Fabra d'adequar un espai com a capella laica, és a dir, com a espai de recolliment per la reflexió i la meditació. L'espai formava part de l'Àgora Rubió i Balaguer de la universitat, dissenyada per l'arquitecte Jordi Garcés, que uneix subterràniament els antics edificis dels quarters de Roger de Llúria i Jaume I, i que a més de la capella conté un auditori i una sala d'exposicions. Tàpies va concebre l'espai com a refugi del món exterior, deixant l'estructura arquitectònica tal com estava, amb parets de formigó, instal·lant una sèrie d'intervencions artístiques per complementar l'aire de recolliment de la capella: el mural Díptic de la campana i l'escultura Serp i plat, així com unes cadires de boga penjades d'una paret i una catifa d'arpillera, tot per produir un ambient de meditació i repòs. L'escultura se situa sobre un altar, amb un gran plat de porcellana sobre el que se situa la serp; podem albirar l'antecedent del projecte del mitjó per al Palau Nacional, que també s'hauria situat sobre un altar.[46]
qas: answers: text: la Universitat Pompeu Fabra
question: Qui li va fer un encàrrec a Tàpies el 1994?

answers: text: Jordi Garcés
question: Qui va dissenyar l'Àgora Rubió i Balaguer?

answers: text: com a refugi del món exterior
question: Com va concebre Tàpies l'espai de la capella?

answers: text: artístiques
question: Quin tipus d'intervencions va fer Tàpies per complementar l'aire de recolliment de la capella?

answers: text: l'estructura arquitectònica
question: Què va deixar tal com estava Tàpies?

context: Entre els seus últims actes públics cal destacar, l'any 2005, la seva col·laboració amb José Saramago en defensa del grup pacifista basc Elkarri, o la donació el mateix any de la seva obra 7 de novembre al Parlament de Catalunya amb motiu del 25 aniversari de la restauració d'aquest.[21] L'octubre de 2007, cedí una obra original[22] seva a la campanya contra el tancament de les emissions de TV3 a València perquè es venguessin les seves reproduccions a deu euros i així, sufragar la multa imposta a ACPV per la Generalitat Valenciana. El mateix any deixà un missatge a la Caixa de les Lletres de l'Institut Cervantes que no s'obrirà fins al 2022.[23][24] El 9 d'abril de 2010 fou nomenat marquès de Tàpies pel rei Joan Carles I.[25]
qas: answers: text: amb José Saramago
question: Amb qui va col·laborar Tàpias el 2005?

answers: text: 7 de novembre
question: Quin dia va donar Tàpies una obra al Parlament de Catalunya?

answers: text: a la Caixa de les Lletres de l'Institut Cervantes
question: On va deixar un missatge el 2007 Tàpies?

answers: text: 2022
question: Quin any s'obrirà el missatge que va deixar Tàpies a la Caixa de les Lletres de l'Institut Cervantes?

answers: text: Joan Carles I
question: Qui el va nomenar marquès de Tàpies?

context: Als anys 1990 rebé una sèrie d'encàrrecs institucionals: el 1991 realitzà Les quatre cròniques, a la Sala Tarradellas del Palau de la Generalitat de Catalunya.[41] El 1992 s'encarregà de la decoració mural dels pavellons de Catalunya i del Comitè Olímpic Internacional per l'Exposició Universal de Sevilla.[8] Aquell mateix any se suscità una forta polèmica pel projecte encarregat per l'Ajuntament de Barcelona per decorar la Sala Oval del Palau Nacional de Montjuïc, seu del MNAC. Tàpies projectà una escultura en forma de mitjó, de 18 metres d'altura; segons ell, la seva significació era la d'"un humil mitjó a l'interior del qual es proposa la meditació i amb el qual vull representar la importància en l'ordre còsmic de les coses petites". Malgrat tot, a causa del rebuig popular al projecte i a l'oposició de la Generalitat de Catalunya, l'obra finalment no es dugué a terme. Tot i així, anys més tard l'artista reprengué el projecte i construí la seva obra a la terrassa de la Fundació Antoni Tàpies, com a principal obra representativa de la Fundació després de la seva reobertura el 2010, després de dos anys de reforma del museu. Malgrat tot, no es construí el projecte original de 18 metres, sinó una versió reduïda de 2,75 metres.[45]
qas: answers: text: Les quatre cròniques
question: Què realitza Tàpies el 1991 per a la Sala Tarradellas?

answers: text: de mitjó
question: Quina forma tenia l'escultura de Tàpies per decorar la Sala Oval del Palau Nacional de Montjuïc?

answers: text: no es dugué a terme
question: Què va passar finalment amb el projecte del mitjó de Tàpies per la Sala Oval del MNAC?

answers: text: el 2010
question: Quan es va reobrir la Fundació Tàpies?

context: Tàpies fou fill de l'advocat Josep Tàpies i Mestres i de Maria Puig i Guerra, filla d'una família de polítics catalanistes, i nét del llibreter Francesc Puig i Alfonso. Fou alumne del Col·legi Alemany de Barcelona,[3] i de 1939 a 1943 acabà el batxillerat a l'Escola Pia de Balmes.[4] Durant la infància de l'artista, la professió del seu pare i les relacions de la seva família materna amb membres de la vida política catalana propiciaren un ambient liberal. Tàpies sempre remarcà que la confrontació entre l'anticlericalisme del seu pare i el catolicisme ortodox de la seva mare el conduïren a la recerca personal d'una nova espiritualitat, que trobà en les filosofies i religions orientals, principalment el budisme zen.[5]
qas: answers: text: Josep Tàpies i Mestres
question: Com es deia el pare de Tàpies?

answers: text: d'una família de polítics catalanistes
question: De qui era filla la mare de Tàpies?

answers: text: del Col·legi Alemany de Barcelona
question: De quin col·legi fou alumne Tàpies?

answers: text: a l'Escola Pia de Balmes
question: On va acabar el batxillerat Tàpies?

answers: text: en les filosofies i religions orientals
question: On trobà Tàpies una nova espiritualitat?

context: El 1948 fou un dels fundadors de la revista i del moviment coneguts com a Dau al Set, relacionat amb el surrealisme i el dadaisme. El líder d'aquest moviment fou el poeta català Joan Brossa i, amb Tàpies, també van figurar Modest Cuixart, Joan-Josep Tharrats, Joan Ponç, Arnau Puig i posteriorment Juan-Eduardo Cirlot. La revista perdurà fins a l'any 1956,[2] però Tàpies, que ja havia marxat a París, ja només hi col·laborà de forma escadussera i el grup com a tal es pot considerar dissolt el 1951.[9]
qas: answers: text: Dau al Set
question: Quin moviment va fundar Eàpies el 1948?

answers: text: amb el surrealisme i el dadaisme
question: Amb què estava relacionat el moviment Dau al Set?

answers: text: Joan Brossa
question: Qui va ser el líder de Dau al Set?

answers: text: poeta
question: Què era Joan Brossa?

answers: text: 1956
question: Fins quin any va perdurar la revista?